

**DISPOZIŢIA NR. 2/2025**

**privind convocarea ședinței extraordinare de îndată a Consiliului local Vulcan pentru data de**

**10.01.2025**

**PRIMARUL MUNICIPIULUI VULCAN,**

Având în vedere referatul secretarului general municipiului Vulcan înregistrat sub nr. 6970/09.01.2025 din care rezultă necesitatea convocării unei ședințe extraordinare de îndată a consiliului local,

În temeiul art. 133, alin. (2) , art. 134 alin. (4) , alin (5), art. 135, art. 155 alin (1) lit b), lit e), alin. 3, lit. b), art.136, alin. (1) și ale art. 196 alin. (1) lit b) din O.U.G nr. 57/2019 privind Codul administrativ;

**DISPUNE:**

**ART.1** Convoacă Consiliul local al municipiului Vulcan în şedinţă extraordinară de îndată pentru vineri, 10.01.2025, ora 09 00, desfășurată cu participarea fizică a consilierilor locali în sala de şedinţe a Consiliului Local Vulcan, cu proiectul ordinii de zi prevăzut în Anexa la prezenta Dispoziție, care face parte integrantă din aceasta.

**ART. 2** (1) Materialele înscrise pe proiectul ordinii de zi pot fi consultate la sediul Primăriei municipiului Vulcan, cam. 18, fiind transmise și pe adresele de e-mail ale consilierilor locali, potrivit opțiunii acestora.

(2) Proiectele de hotărâri se avizează de către comisiile de specialitate din cadrul Consiliului local al municipiului Vulcan, în baza competențelor acestora, conform Anexei menționate la art. 1.

(3) Membrii Consiliului local al municipiului Vulcan sunt invitați să formuleze și să depună amendamente asupra proiectelor de hotărâri.

**ART. 3** Împotriva prevederilor prezentei dispoziţii se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.

**ART.4** Prezenta dispoziţie se comunică Prefectului județului Hunedoara, Primarului municipiului Vulcan, secretarului general al municipiului Vulcan, consilierilor locali în funcţie, Compartimentului informatică şi se aduce la cunoştinţă locuitorilor municipiului Vulcan prin mass-media, prin afișarea pe pagina de internet a unității administrativ teritoriale, sau prin orice alt mijloc de publicitate .

VULCAN, 09.01.2025

PRIMAR, CONTRASEMNEAZĂ : SECRETAR GENERAL,

MERIȘANU CRISTIAN-ION ROGOBETE MIHAELA

###### ANEXA LA DISPOZIȚIA NR. 2/2025

###### 

**PROIECTUL ORDINII DE ZI**

AL ȘEDINȚEI EXTRAORDINARE DE ÎNDATĂ A CONSILIULUI LOCAL VULCAN DIN DATA DE 10.01.2025

###### 

###### 1. PROIECT DE HOTARARE privind acoperirea definitivă din excedentul bugetului local al municipiului Vulcan a deficitului secţiunii de dezvoltare pentru anul 2024.

Inițiator: Primarul municipiului Vulcan

2. PROIECT DE HOTARARE privind utilizarea excedentului bugetului local al Municipiului Vulcan rezultat la încheierea exercițiului bugetar 2024 pentru finanțarea cheltuielilor secțiunii de dezvoltare și a sectiunii de functionare pentru anul 2025.

Inițiator: Primarul municipiului Vulcan

3. PROIECT DE HOTARARE privind utilizarea excedentului bugetului înregistrat de Serviciul Public de Salubrizare-Vulcan rezultat la încheierea exercițiului bugetar 2024 pentru finanțarea secțiunii de dezvoltare și a sectiunii de functionare pentru anul 2025.

Inițiator: Primarul municipiului Vulcan

Spre avizare Comisiei de specialitate:

Comisia de specialitate : Comisia de specialitate „Activităţi economico-financiare şi agricultură”, punct nr. 1,nr. 2, nr. 3.

PRIMAR, CONTRASEMNEAZĂ : SECRETAR GENERAL

MERIȘANU CRISTIAN ION ROGOBETE MIHAELA

Redactat : Secretar general Rogobete Mihaela